Bådebyggerne i Aalborg Bådebyggerlaug har nu fået en ny lejekontrakt i Skudehavnen.

Bådebyggerne fra Aalborg Bådebyggerlaug har nu fået lov at komme hjem til Skudehavnen i Aalborg igen. Bådebyggernes kontrakt på kajpladsen i Skudehavnen ved det gamle Limfjordsværft udløb for 30. april sidste år. Lige siden har bådebyggerne måttet flytte flere gange. Bådelauget har nu fået en ny kontrakt ved værftet, og den er de glade for. - Det har vi det rigtig godt med, for nu er vi jo kommet tilbage hvor det hele det startede, siger Helle Ertmann Holme, der er kasserer i Bådelauget. Den nye kontrakt løber frem til d. 1. juli 2011. Det er her vi føler os hjemme, siger en glad Helle Ertmann Holme. I Skudehavnen kan bådebyggerne bygge videre på deres både, uden at være til gene for andre lystsejlere.